། །རབ་གནས་རྒྱས་པའི་ཟིན་བྲིས་བཞུགས་སོ། །
༄༅།
འཚལ་ལོ། །རབ་གནས་ཀྱི་སྤྱིའི་སྡོམ་ནི། རབ་གནས་བྱས་པའི་ཕན་ཡོན་དང་༎
མ་བྱས་ཉེས་དམིགས་བྱེད་པ་པོ། །བྱ་བའི་གནས་དང་དུས་དང་ཡུལ། །ཆོ་ག་
རབ་གནས་སྤྱི་ཡི་སྡོམས། །རྒྱས་འབྲིང་བསྡུས་པའི་དབྱེ་བ་ཡིས། །རབ་གནས་
ཆོ་ག་གསུམ་དུ་འདོད། །དཀྱིལ་འཁོར་དག་ཏུ་མ་ཞུགས་ལ། དབང་བསྐུར་བ་
ནི་བཀག་ཕྱིར་དང་། །དབང་རྣམས་བསྐུར་བ་འབྲིང་བསྡུས་ལ། །མེད་ཕྱིར་
མདུན་བསྐྱེད་དཀྱིལ་འཁོར་ནི། །རྒྱས་ལས་གཞན་ལ་མི་དགོས་སོ། །འོན་ཀྱང་
རྒྱས་དང་འབྲིང་པོ་གཉིས། །ཁྲུས་ལ་སོགས་པ་འདྲ་བའི་ཕྱིར། །འབྲིང་ལ་བུམ་
པ་ལྷག་གནས་བྱ། །ཞེས་པ་རྣམས་ཏེ། དེ་ལ་རབ་གནས་བྱས་པའི་ཕན་ཡོན་
དང་། མ་བྱས་པའི་ཉེས་དམིགས་ནི། སྦྱིན་བདག་ལ་སོགས་པའི་བསོད་ནམས་
སྤེལ་བ་དང་། གཞན་དག་དད་པ་ལ་སོགས་པའི་དོན་དུ་ཡིན། རབ་གནས་ཀྱི་
རྒྱུད་ལས། སྐྱེ་བོ་རབ་ཏུ་དད་པ་ཡིས། །བྱེད་པའི་དགེ་བ་སྤེལ་བའི་ཕྱིར། །རབ་
གནས་བསྟན་བཅོས་ལས་གསུངས་པ། །ཐ་སྙད་( ༢ན) ཙམ་དུ་བྱས་པ་ཡིན། །
ཞེས་བྱ་བ་དང་། བདེ་མཆོག་འབྱུང་བ་ལས་ཀྱང་། ཇི་ལྟར་རབ་ཏུ་མི་གནས་
ལྷ། །རབ་ཏུ་གནས་པར་བྱ་བར་ནུས། །སློབ་མ་དད་པས་གསོལ་གདབ་པའི། །
བསོད་ནམས་ཕྱིར་ནི་བྱ་བ་ཡིན། །ཞེས་སོ། །རབ་གནས་མ་བྱས་ཀྱང་སྐུ་གསུང་
ཐུགས་ཀྱི་རྟེན་གྲུབ་པ་ཙམ་གྱིས་ཕྱག་མཆོད་ཀྱི་ཡུལ་དུ་འོས་ཏེ། དམ་ཆོས་པདྨ་
དཀར་པོ་ལས། བདེ་བར་གཤེགས་པ་རྣམས་ལ་མཆོད་པའི་ཕྱིར། །གང་ལ་
ལྕགས་ཀྱི་སིལ་ཁྲོལ་བརྡུང་བཅུག་དང་། །ཆུ་ལ་བརྡབས་དང་ཐལ་མོ་བརྡབས་
པ་དང་། །ཡིད་དུ་འོང་ཞིང་སྙན་པའི་གླུ་བླངས་དང་། །རིང་བསྲེལ་དེ་དག་
།བླ་མ་དང་བཅོམ་ལྡན་འདས་དཔལ་རྡོ་རྗེ་སེམས་དཔའ་ལ་ཕྱག་
-256-

རབ་གནས་རྒྱས་པའི་ཟིན་བྲིས།
རྣམ་མང་མཆོད་བྱས་པ། །དེ་དག་ཐམས་ཅད་འཇིག་རྟེན་སངས་རྒྱས་འགྱུར། །
བདེ་གཤེགས་སྐུ་གཟུགས་རྩིག་ངོས་བྲིས་པ་ལ། །འཁྲུགས་བཞིན་པ་ཡི་སེམས་
ཀྱིས་བལྟས་ན་ཡང་། །དེ་དག་རིམ་གྱིས་སངས་རྒྱས་བྱེ་བ་མཐོང་། །ཞེས་བྱ་བ་
དང་། བཤེས་སྤྲིངས་ལས་ཀྱང་། ཇི་ལྟར་བདེ་གཤེགས་སྐུ་གཟུགས་ཤིང་ལས་
ཀྱང་།
།བགྱིས་པ་ཅི་འདྲའང་རུང་སྟེ་མཁས་པས་མཆོད། །ཅེས་བྱ་བ་དང་།
ཡུམ་གྱི་གླེགས་བམ་ལ་སོགས་པ་གྲུབ་( ༢༠) ཙམ་ཉིད་ནས་མཆོད་པའི་གནས་་་
སུ་བཤད་པའི་ཕྱིར་དང་། འདུལ་བ་ལུང་ལ་སོགས་པ་མཚན་ཉིད་ཀྱི་ཐེག་པ་
ནས། དེ་བཞིན་གཤེགས་པའི་སྐུ་གཟུགས་བཞེངས་པ་དང་། མཆོད་པ་སོགས་
བྱས་པས་ཕན་ཡོན་མཐའ་ཡས་ཐོབ་པར་གསུངས་ཀྱང་།
གསུངས་པའི་ཕྱིར་རོ།
རབ་གནས་མ་
།དེས་ན་རབ་གནས་མ་བྱས་པ་ལ་ཉེས་དམིགས་
གསུངས་པ་ནི། རབ་ཏུ་གནས་པའི་བསོད་ནམས་མི་ཐོབ་པ་ལ་དགོངས་པ་
འདྲའོ། །གང་གིས་རབ་ཏུ་གནས་པར་བྱེད་པའི་སློབ་དཔོན་ནི། དེ་ཉིད་བཅུ་
ཤེས་ཤིང་དམ་ཚིག་དང་སྡོམ་པ་དག་པ། མཐོང་བ་བརྒྱུད་པའི་སྒོ་ནས་རབ་
གནས་ཀྱི་ཆོ་ག་ལ་མཁས་ཤིང་བྱང་བས་བྱའོ། །དེ་ཉིད་བཅུ་ནི། དཀྱིལ་འཁོར་
དང་ནི་ཏིང་འཛིན་མཆོག །ཕྱག་རྒྱ་སྟངས་སྟབས་གདན་དང་ནི། །བཟླས་
བརྗོད་སྦྱིན་སྲེག་དེ་བཞིན་མཆོད། །ལས་ཀྱི་སྦྱོར་བ་ཉེར་བསྡུ་བ། །དེ་ལྟར་དེ་
ཉིད་བཅུ་ཤེས་ཤིང་། །ཞེས་སོ། །གང་རབ་ཏུ་གནས་བྱའི་རྟེན། སྐུ་གསུང་
ཐུགས་ཀྱི་རྟེན་བརྡུངས་པ་དང་། བྲིས་པ་དང་། འབུར་དུ་བྱས་པ་ལ་སོགས་པ་
མཚན་ཉིད་དང་ལྡན་པ་དང་། གཙུག་ལག་ཁང་དང་།

བགྲང་ཕྲེང་དང་།
རྡོར་དྲིལ་དང་། རྫིང་དང་། སྐྱེད་མོས་ཚལ་ལ་སོགས་པ་སྟེ། ཇི་སྐད་དུ། སྐུ་
གཟུགས་མཚན་ཉིད་ལྡན་པ་སྟེ། །ཞི་བ་ལ་སོགས་རོ་ཡི་ལྡན། །ཚད་ཀྱིས་ཚད་
ལ་ཕབ་ཅིང་བཟང་། །དེ་འདྲ་རབ་ཏུ་གནས་པར་འགྱུར། །ཞེས་སོ། །རྟེན་ལ་
རིང་བསྲེལ་བཞུགས་པའི་ཚུལ་ནི། གཟུངས་རྣམས་ཆོས་སྐུའི་རིང་བསྲེལ་དུ་
-257-

རྗེ་ཙོང་ཁ་པ་ཆེན་པོའི་གསུང་འབུམ། ༼ཉ༽
གསུངས་པས། རྟེན་གྱི་ནང་དུ་གཞུག་བྱའི་གཙོ་བོ་ཡིན་ལ། དེའང་རྒྱུད་སྡེ་
བཞིའི་རིམ་པ་བཞིན་གཞུག་ཅེས་གསུངས་སོ།
།གང་གི་ཚེ་བྱ་བའི་དུས་ནི།
སྤྱིར་རབ་གནས་བྱར་རུང་བའི་དུས་ཟླ་བ་དྲུག །གཟའ་བཞི། སྐར་མ་བཅུ་
བཞི། ཚེས་( ༣ན) གྲངས་བདུན་རྣམས་ལ་རུང་སྟེ། ཇི་སྐད་དུ། དཔྱིད་ཟླ་ར་
བའམ་དཔྱིད་ཟླ་འབྲིང་། །དགུན་དང་དཔྱིད་ཀྱི་ཐ་ཆུང་ངམ། །དབྱར་ར་དེ་
བཞིན་དབྱར་འབྲིང་པོ། ཉི་མ་བྱང་དུ་གནས་པ་ཡི། །དཀར་པོའི་ཕྱོགས་ཀྱི་
གཉིས་པའམ། །དེ་བཞིན་དེ་ལྟར་གསུམ་པའམ། །གང་ཚེ་གཟའ་དང་ཚེས་
མཐུན་ན། །ནག་པོའི་ཕྱོགས་ལའང་བརྩམ་པར་བྱ། །གང་ཚེ་ཐམས་ཅད་
མཐུན་གྱུར་ན། །མི་རྣམས་ཡུན་དུ་འཕེལ་བར་བྱེད། །བཅོ་ལྔ་དེ་བཞིན་བརྒྱད་
པ་དང་། །བཅུ་གསུམ་པ་ཡང་དེ་བཞིན་ནོ། །གནམ་སྟོང་དང་ནི་དེ་བཞིན་དུ། །
བཅུ་བཞི་པ་ལའང་བྱ་བ་ཡིན། །ཐམས་ཅད་དུ་ནི་ཆུ་སྟོད་དང་། །སྣར་མ་གྲོ་
བཞིན་དེ་བཞིན་དབོ། །ལག་པ་སྣྲུབས་དང་ལན་དང་ནི། །རྒྱལ་དང་ཆུ་སྨད་དེ་
བཞིན་ནོ། །ཁྲུམས་སྨད་དག་ཀྱང་དེ་བཞིན་དུ། །རྒྱུ་སྐར་འདི་རྣམས་ཐམས་
ཅད་དུ། །སྐྱེ་དགུ་འཕེལ་ཞིང་དེ་ཡིས་ནི། །རབ་ཏུ་གནས་པ་མཆོག་ཏུ་བྱེད། །
སྐར་མ་དབོ་ལ་རབ་གནས་བྱ། །དེས་ནི་ཤེས་རབ་ཆེན་པོར་འགྱུར། །ཡིད་ལ་
འདོད་པ་ཅི་ཡང་རུང་། །དངོས་གྲུབ་མེ་བཞིས་སྟེར་བར་འགྱུར། །ལུང་ལས་
ཤེས་པའི་ཡང་དག་པ། །སྣྲུབས་སམ་ཡང་ན་གྲོ་བཞིན་གྱིས། །ལག་གིས་སྐལ་
བཟང་སྣར་མས་ནི། །གཞན་དག་ལས་ནི་རྒྱལ་བར་བྱེད། །མགོ་ཡིས་ཞི་བ་ཉེ་
བར་སྟོན། །ཆུ་སྟོད་ཆུ་སྨད་བུ་འཕེལ་འགྱུར། །རྟག་པར་དངོས་གྲུབ་ཁྲུམས་
སྨད་ཀྱིས། །རྒྱལ་གྱིས་རྟག་པར་ཚེ་རིང་འགྱུར། །ལན་གྱིས་མཆོག་ཏུ་བདེ་བ་
བྱེད། །ལྷ་མཚམས་ཀྱིས་ནི་མཆོག་སྟེར་འགྱུར། །ཕུར་བུ་ལག་དང་པ་བ་སངས༎
ཟླ་བའི་གཟའ་སོགས་ཤེས་བྱས་ཏེ། །འདི་རྣམས་བཟང་ལྡན་ལ་བྱས་ན། །རབ་
ཏུ་གནས་པ་མཆོག་ཏུ་དགེ །གསུམ་པ་དྲུག་པ་བདུན་པ་དང་། །བཅུ་དང་བཅུ་
258

རབ་གནས་རྒྱས་པའི་ཟིན་བྲིས།
གཅིག་ལ་( ༣༠) ཟླ་བ། །གཉིས་པ་བཞི་པ་དེ་བཞིན་བརྒྱད། །བཅུ་དང་བཅུ་
གཅིག་རྣམས་ལ་ལྷག །གཉིས་དང་བདུན་དང་དེ་བཞིན་དགུ། །དེ་བཞིན་ཕུར་
བུ་བཅུ་གཅིག་པ། །དུས་སྦྱོར་བཞི་པ་ལ་བརྟེན་ནས། །དེ་ལ་ལྷག་པར་གནས་
པར་བྱ། །དྲུག་བདུན་བཅུ་པ་དོར་བ་ཡི། །པ་བ་སངས་ཉིད་དགེ་བ་ཡིན། །དེ་
ལྟར་གཟའ་རྣམས་ཐམས་ཅད་ཀྱི། །སྟོབས་ལྡན་མི་ལྡན་དེར་ཤེས་བྱ། །གང་ཚེ་
ཞི་བའི་གཟའ་རྣམས་དང་། །ཞི་རྣམས་ཞི་བ་དགེ་བ་ཡིན། །དང་པོ་གསུམ་པ་
བདུན་པ་ནི། །ནོར་རྣམས་འཇོམས་པས་སྤང་བར་བྱ། །རྗེས་སུ་མཐུན་པར་
བྱེད་པ་པོས། །སྐད་ཅིག་དེ་ལ་ཡོངས་གྲུབ་ཅིང་། །ཇི་ལྟར་གསུངས་བཞིན་ཀུན་
བྱས་ན། །རབ་ཏུ་གནས་པ་མཆོག་འགྱུར་ཞིང་། །འཁོར་ལོས་སྒྱུར་རྒྱལ་དབང་
ཕྱུག་ནི། །ཐོབ་འགྱུར་འདི་ལ་ཐེ་ཚོམ་མེད། །ཅེས་གསུངས་ལ། ཁྱད་པར་
ད་འདི་ལ་ཐེ་ཚོམ་མེད
དགུན་འབྲིང་དང་དཔྱིད་འབྲིང་འཁོར་ལོས་སྒྱུར་རྒྱལ་དང་། སངས་རྒྱས་ཀྱིས་
དབང་བསྐུར་བའི་དུས་ཡིན་པས་མཆོག་ཏུ་ཤིས་ལ། གཞན་རྣམས་ལ་པ་བ་
སངས་དང་ཕུར་བུ་ཉི་མ་ལ་མ་ཞུགས་པའི་འཆི་སྦྱོར་དང་། སྲེག་ཚེས་དང་།
བིཎྚི་སྤངས་པའི་གཟའ་སྐར་སྦྱོར་ཚེས་བཟང་པོ་རྫོགས་པའི་ཉི་མའི་དུས་སྦྱོར་
བཟང་པོ་ལ་བྱའོ། །དེ་ལྟ་མིན་ན། སྤྱི་རྒྱུད་ལས། ཚེས་གྲངས་ངན་དང་དུས་
མིན་དང་། །གནས་མིན་ཆོ་ག་མི་ལྡན་པརར། །མཁས་པས་དཀྱིལ་འཁོར་མི་
འདྲིའོ། །བྲིས་ན་དོགས་པ་མེད་པར་འཆི། །ཞེས་གསུངས་པའི་ཕྱིར་ངན་པ་
རྣམས་སྤང་ངོ་། །སློབ་དཔོན་མི་མཐུན་ཕྱོགས་ཟིལ་གྱིས་གནོན་ནུས་པའི་ཏིང་
ངེ་འཛིན་དང་ལྡན་པ་ཡིན་ན།
གསུངས་ཏེ། གུར་ལས། རྟག་ཏུ་སངས་རྒྱས་རབ་གནས་བྱ། །ཟིན་པའི་དེ་མ་
ཐག་པ་རུ། །རབ་ཏུ་( ༤ན) གནས་པ་མཆོག་ཏུ་འགྱུར། །ཞེས་དང་། དེ་ལ་
གཟའ་དང་རྒྱུ་སྐར་མེད། །བགེགས་དང་ལོག་པར་འདྲེན་པ་མེད། །ཅུང་ཟད་
ཡིད་ལ་གང་འདོད་པ། །སྐྱེ་ནས་སྐྱེ་བར་འགྲུབ་པར་འགྱུར། །ཞེས་སོ། །ངེས་
དུས་ཐམས་ཅད་དུའང་རབ་གནས་བྱ་བར་

-259-

རྗེ་ཙོང་ཁ་པ་ཆེན་པོའི་གསུང་འབུམ།
པའི་དོན་གྱི་དབང་དུ་བྱས་ནས་ཀྱང་རབ་གནས་དུས་ཐམས་ཅད་དུ་བྱ་ཞེས་་་
ཁ་ཅིག་གསུངས་སོ། །གང་དུ་རབ་ཏུ་གནས་པར་བྱ་བའི་གནས་ནི། སྤྱིར་བཀྲ་
ཤིས་ཤིང་ཞི་རྒྱས་ཀྱི་ལས་ལ་བསྔགས་པའི་གནས་ཡིད་དང་རྗེས་སུ་མཐུན་
པར་བྱ་ཞིང་། ཁྱད་པར་རྟེན་ཆེན་པོ་སྤྱན་དྲང་དུ་མི་བཏུབ་པ་ཡིན་ན། །དེའི་
དབང་ལྡན་གྱི་ཕྱོགས་སམ་གང་ཤིས་པ་བདེ་བའི་ཕྱོགས་སུ་བྱ་སྟེ། གནས་ནི་
ཉམས་དགའ་འདུ་འཛི་མེད། །ཉེས་པ་ཐམས་ཅད་རྣམ་སྤངས་པ།
།ཞེས་སོ། །
དེ་ལས་
ཡང་ཐོག་ལ་སོགས་པའི་གནས་རྙིང་པ་ལ་ནི་སའི་ཆོ་ག་མི་དགོས།
གཞན་ལ་ནི་ས་ཆོག་ལ་སོགས་པ་གཞུང་གཞན་ནས་གསུངས་པ་ལྟར་ལེགས་་་་
པར་བྱའོ། །ཆོ་ག་ནི། རྒྱས་འབྲིང་བསྡུས་གསུམ་གང་བྱེད་ཀྱང་རྒྱུད་དང་
བསྟན་བཅོས་ལས་གསུངས་པ་བཞིན་དུ་བསྒྲུབས་ན་ཕན་ཡོན་ཆེན་པོ་འབྱུང་་
གི་རང་གི་ཆོ་གས་མི་འགྲུབ་སྟེ། ཆོ་ག་དམན་པས་མི་བྱ་སྟེ། །རབ་གནས་རྟག་
པར་བཀྲ་མི་ཤིས། །འཇིག་རྟེན་འདིར་ཡང་སྡུག་བསྔལ་ལ། །འཇིག་རྟེན་ཕ་
རོལ་འཇིགས་པ་ཆེ། །དེས་ན་འབད་པ་ཐམས་ཅད་ཀྱིས། །དངོས་གྲུབ་འདོད་
པས་ནན་ཏན་བྱ། །ཞེས་སོ། །ཆོ་ག་འབྲིང་པོ་དང་བསྡུས་པ་ལ་དཀྱིལ་འཁོར་
དུ་འཇུག་པ་དང་དབང་བསྐུར་བ་མི་དགོས་པས་མདུན་བསྐྱེད་ཀྱི་དཀྱིལ་་་་་་་་
འཁོར་མི་བྱ་ལ། རྒྱས་པ་ལ། པོ་ཏི་ལ་སྣང་བ་མཐའ་ཡས་གཙོ་བོར་བྱས་པའི་
དཀྱིལ་འཁོར་དང་། གཙུག་ལག་ཁང་དང་མཆོད་རྟེན་ལ་སོགས་( ༤༠) པ་ལ་
རྣམ་སྣང་གཙོ་བོར་བྱས་པ་དང་། མི་བསྐྱོད་པ་གཙོ་བོའམ་རྡོར་སེམས་གཙོ་བོ་
ལ་ནི་སྐུ་གཟུགས་ཐམས་ཅད་དང་། རིགས་མི་ཤེས་པ་རྣམས་རབ་ཏུ་གནས་
པར་བྱའོ། །ཡང་ན་རབ་ཏུ་གནས་བྱའི་ལྷ་དེ་ཉིད་ཀྱི་དཀྱིལ་འཁོར་རམ་རབ་
ཏུ་གནས་བྱའི་ལྷ་རྣམས་རིགས་ལྔར་འདུས་པས། དེའི་རིགས་གང་ཡིན་གྱི་
དཀྱིལ་འཁོར་དང་། སློབ་དཔོན་རང་གི་ལྷག་པའི་ལྷའི་དཀྱིལ་འཁོར་རྣམས་
གང་ཡང་རུང་བས་བྱ་སྟེ། དཀྱིལ་ཆོག་རྡོ་རྗེ་ཕྲེང་བ་ལས། ཁ་ཅིག་ཏུ་ནི། སྐུ་
- 260

རབ་གནས་རྒྱས་པའི་ཟིན་བྲིས།
གང་རབ་ཏུ་གནས་བྱ་བ། །རྒྱུད་གང་ལ་ནི་རྣམ་གནས་པ། །དེ་ལ་དེ་ཡི་དཀྱིལ་
འཁོར་བྱ། །ཡང་ན་རང་གི་ལྷག་པའི་ལྷ། །སློབ་དཔོན་རང་གི་གང་ཡིན་པ། །
དེ་ཡི་དབྱེ་བ་མཐོང་བས་བྱ། །ཞེས་སོ། །བདག་བསྐྱེད་བསྒོམ་པའི་དབྱེ་བའང་
དེ་བཞིན་དུ་ཤེས་པར་བྱའོ། །རྒྱས་པ་དང་འབྲིང་པོ་ལ་བུམ་པ་ལྷག་གནས་བྱ་
བའི་ཚུལ་ནི། གསང་འདུས་མི་བསྐྱོད་པ་ལྟ་བུ་ཕྱོགས་བཞི་དང་མཚམས་བཞི་
ཀུན་ཏུ་ལྷ་གནས་པ་ཡིན་ན། བུམ་པ་མཚན་ཉིད་དང་ལྡན་པ། ཁ་རྒྱན་དང་།
བཅུད་ལ་སོགས་པ་སྤྱི་དང་མཐུན་པར་བཤམས་པ་བཅུ་བཤམས་ཏེ། དབུས་
ཀྱི་བུམ་པའི་ནང་དང་དེའི་མཚན་མའི་གནས་སུ་གཙོ་བོ་ཡབ་ཡུམ། དེ་བཞིན་
དུ་ཤར་གྱི་བུམ་པར་ཤར་གྱི་ལྷ་རྣམས། ཤར་ལྷོའི་བུམ་པར་ཤར་ལྷོའི་ལྷ་རྣམས་
ཆོ་ག་གསུམ་གྱིས་བསྐྱེད་པ་ནས། བྱང་ཤར་གྱི་བུམ་པར་བྱང་ཤར་གྱི་ལྷ་རྣམས་
ཆོ་ག་གསུམ་གྱིས་བསྐྱེད་ནས། ལས་བུམ་དུ་བདུད་རྩི་འཁྱིལ་བ་སོགས་ལས་
ཐམས་ཅད་པ་བསྐྱེད་དེ། དབང་བསྐུར་རྒྱས་གདབ་བཟླས་པ་ལ་སོགས་རང་
རང་གི་གཞུང་བཞིན་བྱའོ།
།བཟླས་པའི་དམིགས་པ་ནི། ལྷ་རང་རང་གི་
ཐུགས་ཀའི་ས་བོན་ལ་བསྐོར་བའི་སྔགས་འཕྲེང་ལས་འོད་འཕྲོས་པས་སངས་་
རྒྱས་དང་བྱང་ཆུབ་སེམས་( ༥ན) དཔའ་ཐམས་ཅད་ཀྱི་ཡེ་ཤེས་ཀྱི་བདུད་རྩི་་་་་
བཀུག་སྟེ་བུམ་པའི་ཆུ་ལ་ཐིམ་པར་བསམ་པའོ། །བསྡུ་ན་བུམ་པ་གཉིས་སམ་

གཅིག་ཏུའང་ལྷག་གནས་དེ་ལྟར་བྱའོ།
།འདིར་ཁ་ཅིག་ལྷའི་བུམ་པར་ལྷ་
རྣམས་བསྐྱེད་ནས་བཟླས་པ་སོགས་བྱ། ཁྲུས་བུམ་བརྒྱད་དུ་ལྷ་མི་བསྐྱེད་པར་
དྲིའི་བུམ་པ་ལ།
ཨོཾ་ག《ནྟེ་སྣ་ན་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡ་ཤྲཱི་ཧཱུཾ།
ཞེས་དང་། དེ་བཞིན་དུ་གནྡྷའི་གནས་སུ་མངར་གསུམ་གྱི་ལ་དྲི་མ་དྷུ་དང་།
ཞོ་ཡི་ལ་ད་དྷི་དང་། ཞོ་ཡི་ལ་ད་དྷི་དང་། འབྲས་བུའི་ལ་ཕ་ལ་དང་། འདྲ འབྲུའི་ལ་བྲུ་ཧི་དང་། འབྲས་
ཡོས་ཀྱི་ལ་བྫ་དང་། སྨན་གྱི་ལ་ཨོ་ཥ་དྷི་དང་། རིན་པོ་ཆེའི་ལ་མ་ཎི་རྣམས་
ད་གྱི་ལ་ཨོ་ཥ་དྷི་དང༌་། རིན་པོ་ཆེའི་ལ་མ་ཎི
བཅུག་ལ་ཉི་ཤུ་རྩ་གཅིག་རེ་བཟླ། ཐུན་མོང་དུ་གཙུག་ཏོར་རྣམ་རྒྱལ་དང་།
- 261

རྗེ་ཙོང་ཁ་པ་ཆེན་པོའི་གསུང་འབུམ།
གཙུག་ཏོར་གཞན་གྱིས་མི་ཐུབ་པ་དང་།
བཀྲ་ཤིས་ཞི་བའི་སྔགས་རྣམས་
བཟླས་སོ། །ཞེས་གསུངས་སོ། །དྲི་མ་བཀྲུ་བའི་ཁྲུས་བུམ་བརྒྱད་བྱེད་ན། རང་
རང་གི་བུམ་པའི་མིང་དང་མཐུན་པའི་དྲི་དང་། མངར་གསུམ་ལ་སོགས་པའི་
རྫས་རྣམས་བུམ་པའི་ནང་དུ་གཞུག་གོ །
རབ་གནས་རྒྱས་པ་ལ་སྟ་གོན་དང་། དངོས་གཞི་དང་། མཇུག་གི་ཆོ་ག་
གསུམ་ལས།